বায়া মহিয়েদ্দিন

বায়া মহিয়েদ্দিন বা ফাতিমা হাদ্দাদ; (জন্ম ১৯৩১ চনৰ ১২ ডিচেম্বৰত বৰ্ডজ এল কিফানত; মৃত্যু ১৯৯৮ চনৰ ৯ নৱেম্বৰত) এজন আলজেৰিয়ান শিল্পী আছিল। তেওঁৰ কৰ্মৰাজিক কোনো বিশেষ শিল্প ধাৰাৰ অন্তৰ্গত বুলি চিনাক্ত কৰা নাছিল যদিও সমালোচকসকলে তেওঁৰ চিত্ৰকলাক অতিবাস্তৱবাদী, আদিম, সহজ-সৰল আৰু আধুনিক বুলি শ্ৰেণীভুক্ত কৰিছে।Futamura,  C. Wakaba. "Cendrillon or Scheherazade?: Unraveling the Franco-Algerian Legend of Baya Mahieddine", Women in French Studies, Volume 24, 2016 (Article) Published by Women in French Association DOI: https://doi.org/10.1353/wfs.2016.0018 তেওঁ আছিল সম্পূৰ্ণ স্ব-শিক্ষিত শিল্পী, চিত্ৰশিল্পী আৰু কম পৰিমাণে মৃৎশিল্প দুয়োটা কামতে কাম কৰিছিল।Khanna, Ranjana. "Latent Ghosts and the Manifesto Baya, Breton and reading for the future." Algeria Cuts: Women and Representation, 1830 to the Present. Ed. Mieke Bal and Hent de Vries. Palo Alto: Stanford University Press, 2008. Print.

ষোল্ল বছৰ বয়সত বায়াৰ প্ৰথম প্ৰদৰ্শনী আছিল পেৰিছত, য'ত তেওঁৰ কৰ্মই পাবলো পিকাচো আৰু আন্দ্ৰে ব্ৰেটনৰ দৰে শিল্পীৰ দৃষ্টি আকৰ্ষণ কৰিছিল। তেওঁৰ কৰ্মৰাজি ফ্ৰান্স আৰু আলজেৰিয়াৰ বিভিন্ন প্ৰদৰ্শনীত উপস্থাপন কৰা হৈছিল আৰু আলজেৰিয়াৰ ডাক টিকটত প্ৰকাশ পাইছে।

জীৱন আৰু কেৰিয়াৰ
১৯৩১ চনত ফ’ৰ্ট ডি ল’ইউ (বৰ্তমানৰ বৰ্ডজ এল কিফান)ত জন্মগ্ৰহণ কৰা বায়া পাঁচ বছৰ বয়সতে অনাথ হৈ পৰে। বায়াৰ বয়স এঘাৰ বছৰ বয়সত আলজিয়াৰ্ছত বাস কৰা এগৰাকী ফৰাচী মহিলা মাৰ্গাৰেট কামিনাটে তেওঁৰ ৰক্ষক হিচাপে আগবাঢ়ি আহিছিল, যদিও সম্পৰ্কটো বিতৰ্কৰ আওতাত আছে, কিছুমান সূত্ৰই কয় যে, বায়াই কামিনাটৰ বাবে ঘৰুৱা কাম সম্পূৰ্ণ কৰাৰ বাবে দায়বদ্ধ আছিল, ঠিক এজন চাকৰৰ দৰেই।Futamura, C. Wakaba. "Baya Revisited: Identity Expression and the Insights of Art Therapy." The International Journal of the Humanities, vol. 8, no. 6, 2010. কেমিনাটে তেওঁক এটা বাসগৃহ, শিল্প সামগ্ৰী আৰু তেওঁৰ শিল্পৰ সমৰ্থনত শব্দৰ ব্যৱস্থা কৰিছিল। ১৯৪৭ চনত সাহিত্য আৰু শিল্প জগতত ভালদৰে জড়িত কামিনাটক ফৰাচী শিল্প ব্যৱসায়ী আইমে মেইগ্টে লগ কৰে আৰু সেই বছৰৰ শেষৰ ফালে বায়াৰ কৰ্মৰাজি তেওঁৰ গেলেৰীত একক প্ৰদৰ্শনীত উপস্থাপন কৰে। আন্দ্ৰে ব্ৰেটনে সেই প্ৰদৰ্শনীৰ তালিকাৰ প্ৰস্তাৱনা লিখিছিল। পেৰিছত থকা সময়খিনিৰ পিছত বায়াই ভেলাউৰিছত বাস কৰিছিল, য’ত তেওঁ মৃৎশিল্পৰ কাম কৰিছিল আৰু তেওঁৰ কামত অতিশয় আপ্লুত হোৱা পিকাচোক লগ পাইছিল। বায়া আলজেৰিয়ালৈ উভতি যায় আৰু ১৯৫৩ চনত তেওঁ এল হাজ মাহফুদ মাহীদ্দিন নামৰ এজন বিখ্যাত সংগীতজ্ঞৰ সৈতে এৰেঞ্জ মেৰেজত বিবাহপাশত আবদ্ধ হয়। ১৯৫৩ চনৰ পৰা ১৯৬৩ চনলৈকে তেওঁ ছবি অংকন কৰা নাছিল, যাৰ লগত আলজেৰিয়া যুদ্ধৰ কথাটোৰ মিল আছে। এই বছৰবোৰত তেওঁ ছটা সন্তান জন্ম দিয়ে। ১৯৬৩ চনত তেওঁ পুনৰ চিত্ৰকলা আৰম্ভ কৰে, আলজিয়াৰ্ছ আৰু পেৰিছত ১৯৯৮ চনৰ ৯ নৱেম্বৰত তেওঁৰ মৃত্যুৰ আগলৈকে নতুন আৰু পুৰণি দুয়োটা কামৰেই প্ৰদৰ্শন কৰে।

পৰ্যালোচনা
ব্ৰেটনে বায়া আৰু তেওঁৰ ৰচনাৰ প্ৰতি উৎসাহী আদৰণি আৰু প্ৰশংসা ১৯৪৭ চনত তেওঁৰ ৰচনা "বায়া"ত প্ৰকাশ পাইছে:Andre Breton, from ‘Baya’ exhibition catalogue, Derrie`re le miroir, Paris: Editions Aime Maeght, 1947.

শ্ৰদ্ধাঞ্জলি
২০১৮ চনত তেওঁৰ ৮৭ বছৰীয়া জন্মদিন উদযাপনৰ বাবে গুগল ডুডলৰ সৃষ্টি কৰা হয়।

তথ্য সূত্ৰ

শ্ৰেণী:আলজেৰিয়াৰ ব্যক্তি
শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:নাৰীবাদ আৰু লোকগাথা ২০২৫